Държавен вестник, бр. 54, 2025 г., стр. 13

БРОЙ  54	
Д Ъ Р Ж А В Е Н  В Е С Т Н И К 	
СТР.  13   
2. всички кредитори с вземания от един 
ред по чл. 16, ал. 1 са поставени при равни 
условия, освен ако ощетените кредитори да­
дат писмено съгласие, и никой кредитор не 
получава повече от дължимото по приетото 
му вземане; 
3. при опрощаване за обезпечените креди­
тори се предвижда удовлетворяване в размер 
на стойността на учредените им обезпечения, 
освен ако обезпечените кредитори са дали 
писмено съгласие да получат по-малко;
4. не се предвиждат средства за издръжка 
на длъжника над определените от съда съг­
ласно чл. 12, ал. 2.
Утвърждаване на плана 
Чл. 61. (1) Съдът по несъстоятелността 
утвърждава приетия план, ако са изпълнени 
условията по чл. 60.
(2) Когато срещу приетия от събранието на 
кредиторите план не са направени възражения, 
планът се утвърждава от съда в закрито засе­
дание в 14-дневен срок от изтичане на срока по 
чл. 59. В случай че са направени възражения, 
съдът разглежда всички възражения в едно 
заседание при закрити врата с призоваване 
на длъжника, синдика и направилия възра­
жението и се произнася в 14-дневен срок от 
заседанието.
Решение за утвърждаване на плана за 
погасяване 
Чл. 62. (1) С решението за утвърждаване 
на плана за погасяване съдът: 
1. прекратява производството по несъсто­
ятелност; 
2. осъжда длъжника да плати вземанията, 
неплатени на падежа и възникнали след датата 
на откриване на производството по несъстоя­
телност до утвърждаване на погасителния 
план, които са включени в допълнителния 
списък по чл. 45, ал. 2, при условие че няма 
неприключено производство по чл. 48; 
3. определя имуществото, с което длъжни­
кът да се разпорежда само с предварително 
разрешение на синдика, а когато синдикът 
не осъществява контрол по изпълнението на 
плана – с разрешение на съда. 
(2) Решението, с което се утвърждава или 
се отказва утвърждаване на плана, подлежи 
на обжалване в 14-дневен срок от обявява­
нето му в Регистъра по несъстоятелност. В 
случай на отмяна на решението не може да 
се предлага нов погасителен план. 
Раздел IV
Действие на плана
Действие на плана по отношение на за­
сегнатите страни 
Чл. 63. (1) Утвърденият от съда план е 
задължителен за длъжника и кредиторите, 
чиито вземания са възникнали преди реше­
нието за откриване на производството по 
несъстоятелност. Вземанията на кредиторите 
се преобразуват съобразно с предвиденото в 
плана. 
(2) Длъжникът е задължен да извърши 
незабавно предвидените с плана промени. 
(3) Поръчителите и лицата, които са учре­
дили залог или ипотека за обезпечаване на 
задължение на длъжника, както и солидар­
но задължените с него лица, не могат да се 
ползват от предвидените с плана облекчения. 
Контрол върху изпълнението на плана 
Чл. 64. (1) Когато в плана или в решение 
по чл. 58, ал. 4 на събранието на кредиторите 
е предвидено, синдикът осъществява контрол 
върху дейността на длъжника във връзка с из­
пълнението на неговите задължения по плана. 
В този случай съдът определя допълнително 
възнаграждение в размер до една минимална 
заплата годишно на синдика, което се плаща 
от длъжника в определен срок. 
(2) В случаите по ал. 1 длъжникът уведо­
мява незабавно синдика за всички настъпили 
обстоятелства, които са от съществено зна­
чение за изпълнението на плана. 
(3) Синдикът има право по всяко време да 
поиска от длъжника да представи сведения 
или доклад по всеки въпрос, който засяга 
дейността на длъжника и изпълнението на 
плана. 
(4) Длъжникът може само след предвари­
телното съгласие на синдика да: 
1. закрива и открива сметки в банки и 
други доставчици на платежни услуги; 
2. сключва сделки и да извършва действия, 
които не са необходими за задоволяване на 
жизнените му потребности и тези на членовете 
на семейството му; 
3. извършва други действия, когато това е 
предвидено в плана. 
(5) Длъжникът уведомява синдика при 
промяна на осъществяваната от него трудова 
дейност и заетост, както и при промяна на 
адреса по местоживеене в тридневен срок от 
настъпването на промяната. 
Срок за сключване на договор 
Чл. 65. (1) Срокът за сключване на дого­
вор за продажба на цялото секвестируемо 
имущество или на обособена част от него 
съобразно утвърдения план е едномесечен от 
влизането в сила на решението за утвържда­
ване на плана. Ако в посочения срок не се 
сключи договор за продажба, всяка от страните 
може в едномесечен срок да поиска от съда 
по несъстоятелността да обяви договора за 
сключен съгласно проекта, приет на събра­
нието на кредиторите, в случай че е платена 
дължимата цена от купувача. 
(2) Ако никоя от страните не поиска обя­
вяване на договора за сключен и ако има 
направено искане от кредитор, съдът по не­
състоятелността възобновява производството 
и обявява длъжника в несъстоятелност.